  Майя Бывальцева Удмуртилэн тӧроезлэн Росси азьмурт бордын ялан ужась ыстэм муртэзлэсь ужоскетъёссэ огдырлы быдэсъясе юнматэмын Ирина Теслева, азьвыл со нырысетӥ воштӥсез вал. 15-тӥ шуркынмонэ журналистъёслы со сярысь вераз улосвыллэн тӧроез Александр Соловьёв. «Воштон ӧвӧл. Бырйиськомы. Ужоскетъёсты огдырлы быдэсъялоз Теслева», — пусйиз элькун тӧро. Тодэ вайытом, Светлана Смирнова интыужысьтыз кошкиз ас мылкыд каремезъя 14-тӥ шуркынмонэ. ВАТСАН Ирина Михайловна Теслева  Вордскиз 4-тӥ коньывуонэ 1971-тӥ арын Свердловскын.  Дышетскемез вылӥ.  1993-тӥ арын Удмурт кун университетэз «Экономика и управление производством» ӧнеръя йылпумъяз.  1993–2002 — Сарапулын но Ижкарын Россиысь выт бичанъя ёзэсын ужаз;  2002–2004 — Ижкар администрациысь Благоустройствоя но транспортъя управленилэн кивалтӥсезлэн воштӥсез;   2004–2007 — «Ижкар администрацилэн благоустройствоя но транспортъя управлениез» муниципал ужъюртлэн кивалтӥсезлэн воштӥсез;   2007–2009 — «Ижкар администрацилэн котыр благоустройствоя управлениез» муниципал ужъюртлэн кивалтӥсез;  2009–2011 — Ижкарысь Октябрь ёросысь администрацилэн тӧроез;  2011 -2015-тӥ арысь шуркынмонозь — Ижкар администрацилэн тӧроезлэн мерлык политикая воштӥсез;   2015-тӥ арысь толсурысен — Удмуртилэн тӧроезлэн Росси азьмурт бордын ялан ужась ыстэм муртэзлэн нырысетӥ воштӥсез. Тегъёс: Политика Ижкар Москва Удмуртия АлександрСоловьёв  